User:Disha Srivastava

Kavi Durgesh Srivastav Nirbheek

भारत की नहीं जवानी केवल,

बचपन भी इक अंगारा था।

14 बर्षों में जिसने बारूदों से

सत्ता को ललकारा था।।

धरती थी बंगाल की वो,

जिसने क्रांति को पाला था।

खुदीराम ने शैशव से ही,

पिया क्रांति का प्याला था।।

मिदनापुर के त्र्यैलोक्यनाथ

लक्ष्मीप्रिया का बालक था।

ब्रितानी सत्ता का दुश्मन था,

अत्याचारी का घालक था।।

एक नहीं केवल बार अनेकों,

जिसने सत्ता पर वार किया।

चकमा देकर मुक्त हुआ,

बारंबार प्रहार किया।।

छोटे से इस जीवन में ही,

उसने रची कहानी थी।

इस बचपन ने लाचार किया,

जो सत्ता ब्रितानी थी।।

बरस अठारह में ही जिसने,

फाँसी का फंदा चूम लिया।

बलिदानी गाथा को रचकर,

सर्वोच्च शिखर को चूम लिया।।